## Program pomoćničkog ispita za zanimanje glazbalar trzalačkih instrumenata

### NN 5/2004 (15.1.2004.), Program pomoćničkog ispita za zanimanje glazbalar trzalačkih instrumenata

**ministar****stvo** **za
obrt, malo i srednje poduzetništvo**

**173**

Na temelju stavka 4. članka 53. Zakona o obrtu (Narodne
novine, br. 49/03), ministar za obrt, malo i srednje
poduzetništvo nakon prethodno pribavljena mišljenja Hrvatske obrtničke komore,
donosi

### PROGRAM POMOĆNIČKOG ISPITA ZA ZANIMANJE GLAZBALAR TRZALAČKIH INSTRUMENATA

I.

Svrha
pomoćničkog ispita je da ispitanik dokaže da je
stekao vještine i stručno–teorijska znanja utvrđena nastavnim planom i
programom za zanimanje glazbalar trzalačkih
instrumenataneophodna za obavljanje poslova u tom zanimanju.

II.

Pomoćnički ispit se sastoji iz
praktičnoga i teorijskog dijela.

III.

Za
praktični dio ispita zadaje se, u skladu s nastavnim planom praktičnog dijela
naukovanja, praktična zadaća (uradak i radne probe) iz područja:

                   1.  Izrada nacrta izabranoga žičanoga trzalačkog instrumenta,

                   2.  Izbor
odgovarajućega drvnog materijala po vrsti
i kvaliteti,

if !supportLists3.
endifIzbor potrebnoga nedrvnog
materijala,

if !supportLists4.
endifStrojevi, uređaji i alati  za obradu drva
pri izradi žičanih trzalačkih instrumenata,

5.   Strojevi, uređaji i alati
za izradu opreme žičanih trzalačkih instrumenata,

6.   Krojenje,

if !supportLists7.
endifIzrada
vezova,

if !supportLists8.
endifTehnologija
lijepljenja,

if !supportLists9.
endifPovršinska
obrada,

if !supportLists10.
endifUgađanje
instrumenta.

Ispitanik mora u zadanom roku primjereno pomoćničkom statusu izraditi uradak i obaviti radnu probu.
Ispitna komisija na temelju dolje navedenih uradaka i radnih proba zadaje
ispitaniku jedan do tri uratka i jednu do tri radne probe. Ispitna komisija
može i samostalno predložiti uratke i radne probe koje će zadati ispitaniku.

## POMOĆNIČKI URADAK

|  |  |
| --- | --- |
| Vrsta uratka | Opis uratka |
| Gitara | Gitara može biti tradicionalnog oblika, poznata kao španjolska gitara, ili neka od folk-gitara. Može biti izrađena iz nekoliko vrsta drva i imati sve presudne elemente za dobar zvuk. |
| Tambura | To može biti s obzirom na oblik i vrstu neka od tambura slavenskog porijekla (samica, bisernica, brač, bugarija, čelo ili berda). Mora  imati sve konstrukcijske dijelove. Građena od kombinacije odrađenih vrsta drva. Ako se izrađuje manje tamburaško glazbalo može biti izrađeno na starinski način iz jednog komada drva. |
| Mandolina | Glasnjača mora imati bademasti oblik, dimenzije po vlastitom izboru .Od konstrukcijskih vezova preporuča se lastin rep i tupi sljub od materijala javorovina, smrekovina, orahovina, ebanovina, a od furnira javor, kruška,  orah, trešnja ili smreka. |
| Citra | Korpus četvrtast s jedne strane izvijen. Dimenzije približno 30x60 cm. Konstrukcije s pet razapetih žica nad hvatnikom, a ostale se prostiru slobodno nad širokim plosnatim korpusom. |

##

## RADNA PROBA

|  |  |
| --- | --- |
| Vrsta radne probe | Opis radne probe |
| Izrada pojedinih dijelova uratka | Krojenje, oblikovanje, izrada vezova uz upotrebu odgovarajućega alata. |
| Tehnologija lijepljenja | Radna proba zasniva se na pravilno odabranom ljepilu i postupku lijepljenja uz pravilno izabrane i upotrijebljene alate za stezanje i kvaliteta slijepljenih elemenata. |
| Površinska obrada uratka | Provjerava se priprema podloge i nedrvnog materijala za površinsku obradu. Postupak nanošenja močila , boja laka. Ocjenjuje se konačni izgled površinski obrađenog uratka i postizanje visokog sjaja. |
| Način postavljanja dodatne opreme | Radna proba zasniva se na točno postavljenoj opremi za to predviđenim mjestom na nacrtu. |
| Ugađanje | Radna proba zasniva se u provjeri postizanja što boljeg zvuka. |

Pri izradi praktične zadaće ispitanik (naučnik) mora se pridržavati propisanih mjera zaštite na radu i zaštite okoliša te ostalih uvjeta koje odredi ispitna komisija.

Ispitanik mora ispitnoj komisiji priložiti mapu praktičnog dijela naukovanja za sve godine obrazovanja iz koje je vidljivo da je uspješno svladao ovaj dio naukovanja.

IV.

Stručno-teorijski
dio ispita obuhvaća teorijska znanja nužna za obavljanje praktičnih postupaka u
zanimanju koja su propisana nastavnim planom i programom za teorijski dio
naukovanja.

### NASTAVNI PREDMET

*Poznavanje* *materijala*

1. Tehnička  svojstva drva
2. Makroskopska identifikacija
3. Drvo za glazbalarstvo
4. Sušenje drva za glazbala
5. Akustična svojstva drva za glazbala
6. Primjena furnira pri izradi glazbala
7. Lakovi

# *Stručno* *crtanje*

1. Osnove tehničkog crtanja
2. Označavanje  drvnih materijala
3. Označavanje ne drvnih materijala
4. Vezovi za izradu glazbala
5. Klasifikacija žičanih trzalačkih
   instrumenata
6. Povijest i opis žičanih trzalačkih
   instrumenata
7. Oprema žičanih trzalačkih
   instrumenata
8. Crtanje trzalačkih instrumenata u
   mjerilu s presjecima
9. Crtanje karakterističnih detalja
   sastavljanja za žičane trzalačke instrumente

# *Tehnologija zanimanja*

1. Tehnologije proizvodnje žičanih trzalačkih
   instrumenata
2. Ugađanje instrumenata
3. Popravak oštećenih instrumenata
4. Restauriranje starih instrumenata

*Stručni račun*

1. Matematičke i računske operacije
2. Izračunavanje potreba materijala
3. Izračunavanje troškova rada

## OCJENJIVAČKI LIST

**I.** **PRAKTIČNI DIO ISPITA**

|  |  |
| --- | --- |
| Radnje obavljene u okviru   praktične zadaće | Broj bodova |
| Izrada dokumentacije za uradak | 0 – 20 |
| Spretnost rukovanja alatima i strojevima. | 0 - 10 |
| Koncentracija i izdržljivost | 0 - 10 |
| Kakvoća izrađene radne probe | 0 - 20 |
| Točnost dimenzija i obrade prema planu | 0 - 20 |
| Kakvoća izrađenog uratka | 0 - 20 |
| UKUPNO BODOVA: | 0 -100 |

BODOVNA
LISTA

|  |  |
| --- | --- |
| Postotak (%) bodova | Ocjena |
| 92 – 100 | Odličan             ( 5 ) |
| 81 – 91 | Vrlo dobar        ( 4 ) |
| 67 – 80 | Dobar               ( 3 ) |
| 50 – 66 | Dovoljan           ( 2 ) |
| 0 – 49 | Nedovoljan       ( 1 ) |

# II.  STRUČNO-TEORIJSKI DIO

Stručno-teorijski dio ispita je u pisanom obliku, a sastoji se od pitanja i zadaća koje postavlja ispitna komisija. Za zanimanja za koja postoji katalog ispitnih pitanja i zadataka za pomoćničke ispite, koristi se taj katalog.

Ocjena se utvrđuje prema ovoj ljestvici:

BODOVNA
LISTA

|  |  |
| --- | --- |
| Postotak (%) bodova | Ocjena |
| 90 – 100 | Odličan             ( 5 ) |
| 80 – 89 | Vrlo dobar        ( 4 ) |
| 70 – 79 | Dobar               ( 3 ) |
| 60 – 69 | Dovoljan           ( 2 ) |
| Manje od 30 | Nedovoljan       ( 1 ) |

Ispitanik koji postigne od 30 do 59 posto (%) bodova upućuje se na usmeni
ispit.

Na usmenom ispitu u pravilu se provjeravaju znanja iz onih područja iz
kojih naučnik nije pokazao dostatna znanja na pismenom dijelu ispita.

|  |  |
| --- | --- |
| Klasa: 406-01/03-01/10  Ur. broj: 515-03-03-33  Zagreb, 17. prosinca 2003 |  |

Ministar

**Željko** **Pecek**, v. r.

Ostalo, NN 5/2004-173